**ZÁPIS č. 12**

 **Z RIADNEHO ZASADNUTIA SPRÁVNEJ RADY TASR**

 **12. decembra 2023 so začiatkom o 15.00 h**

**Prítomní členovia Správnej rady:** Jozef Bednár, Peter Mestický, Alena Mezeiová, Ladislav Mikuš **,** Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

Program:

1. **Výsledky auditu kybernetickej bezpečnosti v TASR**
2. **Rôzne**

**UZNESENIE č. 01/12/12/2023:**

Členovia SR TASR schválili program zasadnutia:

ZA: PROTI: 0 ZDRŽAL SA: 0

J. Bednár

 P. Mestický

 A. Mezeiová

 L. Mikuš

J. Tuhovčák

**Uznesenie bolo prijaté.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Výsledky auditu kybernetickej bezpečnosti v TASR**

Ako uviedol V. Puchala, audit kybernetickej bezpečnosti v TASR bol realizovaný oprávneným audítorom a vykonaný na základe § 29 ods. 1 zákona č. 69/2018 Z. z. o kybernetickej bezpečnosti a o zmene a doplnení niektorých zákonov. Výkon auditu vychádzal vydanej Metodiky auditu NBÚ.

Audit overoval súlad prevádzkovateľa základnej služby s požiadavkami Zákona č. 69/2018 Z. z. o kybernetickej bezpečnosti (ďalej len „zákon o kybernetickej bezpečnosti“) a Vyhláškou NBÚ 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.

Cieľom auditu kybernetickej bezpečnosti v TASR bolo overiť a posúdiť zhodu prijatých bezpečnostných opatrení a plnenie povinností podľa zákona a súvisiacich osobitných predpisov vzťahujúcich sa na bezpečnosti sietí a informačných systémov prevádzkovateľa základnej služby, s požiadavkami podľa zákona, s cieľom zabezpečiť požadovanú úroveň kybernetickej bezpečnosti.

Auditom kybernetickej bezpečnosti sa identifikovali nedostatky pri zabezpečovaní kybernetickej bezpečnosti prevádzkovateľom základnej služby, s cieľom prijať opatrenia na ich odstránenie, nápravu alebo predchádzanie.

Ciele auditu boli splnené v stanovenom rozsahu auditu, podľa plánu auditu a za plnej a aktívnej poskytnutej súčinnosti auditovaného. Audit sa uskutočnil v období od 06.09.2023 do 26.09.2023 bez obmedzení, ktoré by mali vplyv na jeho výsledok.

V. Puchala detailne informoval o úplných a kompletných výsledkoch auditu a zistených nedostatkoch. Zdôraznil, že v zmysle výsledkov auditu TASR zaznamenala významné zlepšenie vo väčšine parametrov. Potrebné sú ďalšie investície v zmysle odporúčaní auditu.

Na základe zistení z vykonaného auditu je možné vyjadriť, že súčasná implementácia bezpečnostných opatrení je vo vysokom súlade so zákonnými požiadavkami.

Členovia Správnej rady vzali informácie na vedomie.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Rôzne**

V. Puchala informoval o rokovaniach na MK SR k pripravovanej zmluve so štátom.

V. Puchala informoval o východiskách a pripravovanom rozpočte TASR na rok 2024, ktorý predpokladá uzatvorenie zmluvy so štátom v zmysle platnej legislatívy.

Členovia Správnej rady sa dohodli na najbližšom termíne rokovania 16. januára 2024.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 12. decembra 2023

Zapísala:

 Alena Mezeiová v.r.